Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C in 203/20 – ZIUPOPDVE; V nadaljevanju ZJU) **Ministrstvo za gospodarski razvoj in tehnologijo, Tržni inšpektorat RS, Dunajska cesta 160,** **1000 Ljubljana**, objavlja javni natečaj za zasedbo uradniškega delovnega mesta, ki bo postalo prosto, in sicer:

**INŠPEKTOR (šifra DM 135) v Območni enoti Brežice - Novo mesto**, ki se opravlja v nazivih Inšpektor III, II in I.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj 5 let delovnih izkušenj,
* opravljeno obvezno usposabljanje za imenovanje v naziv (če ga izbrani kandidat nima, ga bo moral opraviti v zakonsko določenem roku),
* strokovni izpit za inšpektorja (če ga izbrani kandidat nima, ga bo moral opraviti v zakonsko določenem roku),
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Pri javnih uslužbencih se za delovne izkušnje štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

**Prednost pri izbiri bodo imeli kandidati s končanim izobraževanjem s področja tehnike, proizvodnih tehnologij ali gradbeništva** (področje izobraževanja po KLASIUS-P-16, šifra kategorije 07; <https://www.stat.si/Klasje/Klasje/Tabela/7541> ali <https://www.stat.si/klasius/>), oziroma bodo izkazovali ustrezne delovne izkušnje na navedenih področjih.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral kandidat najpozneje v enem letu od sklenitve pogodbe o zaposlitvi opraviti usposabljanje, na katero ga bo napotil predstojnik v skladu s prvim odstavkom 89. člena ZJU.

Pri izbranem kandidatu se bo preverjalo, ali ima opravljen strokovni izpit za inšpektorja. Izjemoma se za inšpektorja ob sklenitvi delovnega razmerja lahko imenuje tudi oseba, ki nima strokovnega izpita za inšpektorja, vendar mora ta izpit opraviti najkasneje v enem letu od dneva imenovanja za inšpektorja, kot to določa 7. člen Zakona o tržni inšpekciji (Uradni list RS, št. 20/97).

Naloge delovnega mesta so:

* opravljanje inšpekcijskega nadzorstva,
* vodenje postopkov in izrekanje ukrepov v skladu z zakonom o inšpekcijskem nadzoru, zakonu o splošnem upravnem postopku in drugimi predpisi,
* izvajanje ukrepov v skladu z zakonom o prekrških,
* vlaganje kazenskih ovadb za kazniva dejanja,
* samostojno oblikovanje poročil o posameznih inšpekcijskih postopkih,
* vodenje predpisanih in internih evidenc s področja nadzora inšpekcijskega organa,
* sodelovanje v projektnih skupinah za nadzor,
* nudenje pravne in strokovne pomoči,
* izvajanje nalog in ravnanje z osnovnimi sredstvi v skladu s predpisi in internimi navodili,
* obdelovanje osebnih podatkov;

Prijava na razpisano delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna raven in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. opis delovnih izkušenj oziroma navedbo vseh dosedanjih zaposlitev, iz katerih je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, za katerega je kandidat opravljal delo, datum začetka in konca opravljanja dela, opis dela ter stopnjo zahtevnosti delovnega mesta),
3. pisno izjavo, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. izjavo, da za namen tega postopka dovoljuje Tržnemu inšpektoratu RS pridobitev podatkov iz 1. in 5. točke tega odstavka iz uradnih evidenc (če kandidat z vpogledom v uradne evidence ne soglaša, bo moral sam predložiti ustrezna dokazila).

Strokovna usposobljenost kandidatov se bo presojala na podlagi navedb v prijavi, priloženih pisnih izjav ter razgovora in/ali s pisnim preverjanjem kandidatovega znanja, v kolikor bo to potrebno.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Obravnavali bomo samo pravočasne in popolne prijave.

Izbrani kandidat bo delo na delovnem mestu INŠPEKTOR opravljal v nazivu Inšpektor III, z možnostjo napredovanja v naziv Inšpektor II in I. Z izbranim kandidatom bo sklenjeno delovno razmerje za nedoločen čas s polnim delovnim časom in poskusnim delom do največ šest mesecev. Izbrani kandidat bo delo opravljal na Tržnem inšpektoratu RS, Območna enota Brežice - Novo mesto, Defranceschijeva 1a, 8000 Novo mesto, oziroma v drugih uradnih prostorih inšpektorata.

**Prijava na prosto delovno mesto se obvezno odda na obrazcu** »**Prijava za DM 135 – Inšpektor v OE Brežice - Novo mesto«, ki je priloga tega natečaja, z natančno izpolnjenimi vsemi rubrikami in podpisanimi izjavami.** Zaželeno je, da prijava vsebuje tudi kratek [življenjepis](http://www.europass.si/europass_zivljenjepis.aspx) ter da kandidat v njej poleg formalne izobrazbe navede tudi druga znanja in veščine, ki jih je pridobil.

Kandidat prijavo pošlje v zaprti ovojnici z označbo: **»Za javni natečaj – inšpektor, št. 110-3/2021«** na naslov **Tržni inšpektorat RS, Dunajska cesta 160, 1000 Ljubljana**, in sicer v roku **15 dni** po objavi na osrednjem spletnem mestu državne uprave GOV.SI (https://www.gov.si/zbirke/delovna-mesta/) in Zavodu za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave šteje tudi elektronska oblika, poslana na elektronski naslov [gp.tirs@gov.si](mailto:gp.tirs@gov.si), pri čemer veljavnost prijave ni pogojena z elektronskim podpisom. V primeru posredovanja prijave v elektronski obliki se v zadevo sporočila navede označbo kot je navedena zgoraj.

Obvestilo o končanem izbirnem postopku bo objavljeno na osrednjem spletnem mestu državne uprave GOV.SI (https://www.gov.si/zbirke/delovna-mesta/).

Več informacij o javnem natečaju lahko dobite vsak delovni dan na tel. 01 280 8700 pri Tanji Antolin, Služba za splošne zadeve.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.